open-index/open-wikipedia-markdown huggingface dataset:
JavaScript ոճաթերթեր

**JavaScript ոճաթերթեր** (**JavaScript Style Sheets, JSSS**), Netscape կապի կորպորացիայի կողմից 1996 թվականին առաջարկված ոճավորման լեզու ուղղված կայքէջերի ցուցադրման համար։ Այն եղել է կասկադային ոճաթերթ (CSS) տեխնոլոգիային այլընտրանք։ Չնայած Netscape-ը լեզուն հաստատել է Համացանցի կոնսորցիումի (W3C) կողմից, սակայն այս տեխնոլոգիան երբեք չի ընդունվել որպես պաշտոնական չափանիշ և երբեք մեծ ընդունելություն չի ունեցել շուկայում։ Միայն Netscape Communicator 4-ն է աջակցել JSSS, իսկ իր մրցակից Ինտերնետ Էքսպլորեր դիտարկիչն ընտրել է տեխնոլոգիան չկիրառելու մոտեցումը։ Շուտով, 1997 թվականին Netscape Communicator-ի թողարկումից անմիջապես հետո Netscape-ը դադարեց խթանել JSSS-ի տարածում՝ փոխարենը կենտրոնանալով մրցակից CSS չափանիշի վրա, որն աջակցում էր նաև Ինտերնետ Էքսպլորերը և առավել մեծ ընդունում ուներ։ 2000 թվականին թողարկված Netscape 6-ն ընդհանրապես հարաժարվեց JSSS աջակցումից։ Այժմ այն մնում է որպես մի փոքր պատմական ակնարկ։ Շատ վեբ ծրագրավորողներ անգամ չգիտեն էլ դրա գոյության մասին։ Առաջարկվող չափանիշն անգամ ավարտված չէ։

Օգտագործելով JavaScript-ի կոդը որպես ոճաթերթ, JSSS-ը ոճավորում է անհատական տարեր՝ փոփոխելով օբյեկտի փաստաթղթի հատկությունները։ Օրինակ, CSS-ում.

```css
h1 { font-size: 20pt; }
```

այն JSSS-ում համարժեք է․

```javascript
document.tags.H1.fontSize = "20pt";
```

JSSS էլեմենտը զգայուն է տառի ռեգիստրի նկատմամբ (case sensitive)։

JSSS-ում պակասում են տարբեր CSS սելեկտորի առանձնահատկություններ, աջակցելով միայն պարզ թեգերի անուններ, կլասներ և id սելեկտորներ։ Մյուս կողմից, քանի որ այն գրված է ամբողջական ծրագրավորման լեզով, ոճաթերթերը կարող են ներառել բարդ դինամիկ հաշվարկներ և պայմանական վերամշակումներ։ Այդ պատճառով այն հաճախ օգտագործվում էր դինամիկ HTML ստեղծելու համար։

## Օրինակ
Հետևյալ օրինակը ցույց է տալիս HTML փաստաթղթի ելակետային կոդի մի հատվածը․ 

```html
<style type="text/javascript">
tags.H1.color = "red";
tags.p.fontSize = "20pt";
with (tags.H3) {
color = "green";
}
with (tags.H2) {
color = "red";
fontSize = "16pt";
marginTop = "4cm";
}
</style>
```


Կասկադային ոճաթերթի օրինակով JSSS-ը կարող է օգտագործել  թեգը։ Այս օրինակը ցույց է տալիս թեգն ընտրելու երկու տարբեր մեթոդ։

## Դիտարկիչների աջակցում
Javascript ոճաթերթեր աջակցել է միայն Netscape 4.x (4.0–4.8) դիտարկիչը, բայց ոչ նրա հետագա տարբերակները։ Ոչ մի այլ վեբ դիտարկիչ երբեք ինտեգրված չի եղել JSSS-ին։

## Ծանոթագրություններ

## Արտաքին հղումներ
*Netscape's JavaScript-Based Style Sheets submission to the W3C
*The dynamic, powerful abilities of JavaScript Style Sheets
*JavaScript Style Sheet Reference 

Կատեգորիա:Netscape
Stylus

**Stylus**, կասկադային ոճաթերթի (CSS) դինամիկ պրեպրոցեսոր։ Այն նախագծվել է՝ ոգեշնչվելով Sass-ից և LESS-ից։ Stylus-ը համարվում է չորրորդ ամենատարածված CSS պրեպրոցեսոր շարահյուսությունը։ Այն ստեղծել է Node.js-ի նախկին ծրագրավորող և ծրագրավորման Luna լեզվի հեղինակ TJ Հոլովայչուկը։ Stylus-ը գրված է JADE և Node.js տեխնոլոգիաներով։

## Սելեկտորներ
Ի տարբերություն կասկադային ոճաթերթի (CSS), որտեղ հայտարարվող բլոկները բացվում և փակվում են փակագծերով, այստեղ օգտագործվում է միայն բացատներ։ CSS-ում կիրառվող կետ-ստորակետը (;) այստեղ կամընտիր է․

```css
body {
    color: white;
}
```
 
կարելի է կրճատել․

```css
body 
    color: white
```

Ավելին, վերջակետը (։) և ստորակետը (,) նույնպես կամընտիր են։ Դա նշանակում է, որ կոդը կարելի է կրճատել մինչև․

```css
body 
    color white
```


## Փոփոխականներ
Stylus-ը թույլ է տալիս սահմանել փոփոխականներ, սակայն, ի տարբերություն LESS-ի և Sass-ի, չի օգտագործում լրացուցիչ սիմվոլ։ Բացի այդ, փոփոխականը հանձնարարությունն իրականացնում է ավտոմատ՝ առանձնացնելով հատկությունը բանալի բառից։ Այս կերպ փոփոխականները նման են Python-ի փոփոխականներին։

```css
message = 'Hello, World!'

div::before
  content message
  color #ffffff
```


Stylus կոմպիլյատորն այս փաստաթուղթը կփոխարկի հետևյալի․


```css
div::before {
  content: 'Hello, World!';
  color: #ffffff;
}
```


## Միքսիններ և ֆունկցիաներ
Միքսինները և ֆունկցիաները սահմանվում են նույն ձևով, սակայն կիրառվում են տարբեր կերպ։

Օրինակ, եթե ցանկանում եք սահմանել CSS-ի border-radius-ի հատկությունը՝ առանց կիրառելով տարբեր դիտարկիչների կոդային նախածանցներ, կարող եք ստեղծել կոդը․


```css
border-radius(n)
  -webkit-border-radius n
  -moz-border-radius n
  border-radius n
```


այնուհետև այն ներառել որպես միքսին․


```css
div.rectangle 
  border-radius(10px)
```


որը կփոխարվի հետևյալի․


```css
div.rectangle {
  -webkit-border-radius: 10px;
  -moz-border-radius: 10px;
  border-radius: 10px;
}
```


Փաստերին և նույնականացուցիչներին փոփոխականներ ներառելու համար դրանք վերցնում ենք փակագծերի մեջ։ Օրինակ՝ 
```css
-webkit-{'border' + '-radius'}
```
 համարժեք է․ 
```css
-webkit-border-radius
```


## Ծանոթագրություններ

## Արտաքին հղումներ
* 
* Stylus source code repository (Git)
* Source code comparison with Sass/SCSS and LESS
Մեծ հրեշտակ

**Մեծ հրեշտակ** (), բրիտանաամերիկյան դրամատիկ ֆիլմ է, որը հիմնված է Թոմ Ռոզի «Մեծ հրեշտակ» վեպի վրա, որը պատմում է «Ճեղքման ծրագրի» մասին։ Ֆիլմը նկարահանվել է Universal Pictures և Working Title կինոընկերությունների աջակցությամբ։ Ֆիլմի համաշխարհային պրեմերան կայացել է 2012 թվականի փետրվարի 3-ին։

## Սյուժե
Ֆիլմը պատմում է այն մասին, թե ինչպես Ալյասկա նահանգի մի քանի բնակիչներ փորձում են փրկել երեք մոխրագույն դելֆինի, որոնք արկտիկական սառույցների տակ ընկել են սառցե թակարդի մեջ։ Խորհրդային սառցահատի շնորհիվ, որը վնասվացքների գնով ջարդեց պատը դելֆինները ազատվեցին սառույցի գերությունից։

## Դերերում


## Քննադատություն
Ֆիլմն առժանացել է կինոքննադատների դրական արձագանքին։ Rotten Tomatoes կայքում ֆիլմը 74 % վարկանիշ ունի հիմնված 101 գրախոսականների վրա` 10-ից 6,2 միջին բալերով։ Metacritic կայքում ֆիլմը 100-ից 61 գնահատական ունի, որոնք հիմնված են քննադատների 28 գրախոսականների վրա, ինչը համապատասխանում է հիմնականում «դրական արձագանք կարգավիճակին»։

## Ծանոթագրություններ

## Արտաքին հղումներ
* Ֆիլմի պաշտոնական կայք 

## Գրախոսություն
* 
* 
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2012 դրամա ֆիլմեր
Կատեգորիա:2012 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր դելֆինների և կետերի մասին
Կատեգորիա:Ֆիլմեր, որոնց գործողությունները տեղի են ունենում Ալյասկայում
Կատեգորիա:Ալյասկայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1988 թվականին
Մամեդհասան Հաջընսքի

**Մամեդհասան Ջաֆարքուլու օղլու Հաջընսքի** (, ), Ադրբեջանի պետական և քաղաքական գործիչ, Ադրբեջանի Ժողովրդավարական Հանրապետության ներքին գործերի (1918 թ. մայիսի 28 - 1918 թ. հոկտեմբերի 6), ֆինանսների (1918) և արտաքին գործերի (1919 թ. դեկտեմբերի 22 - 1920 թ. փետրվարի 15) նախարար։

## Կենսագրություն
Մամեդհասան Հաջինսկին ծնվել է 1875 թվականի մարտի 3-ին Բաքվում։ Միջնակարգ կրթությունը ստացել է Բաքվի իրական դպրոցում։ Դպրոցն ավարտելուց հետո ընդունվել է Պետերբուրգի տեխնոլոգիական ինստիտուտ։ Ավարտել է ինստիտուտը 1902 թվականին։ Որոշ ժամանակ աշխատել է որպես ինժեներ, Շամսի Ասադուլլաևի Մոսկվայում գտնվող գործարանում։ 1908 թվականին վերադառնալով Բաքու, նա մասնակցել է շինարարական աշխատանքներին։ 1913 թվականին ղեկավարել է Բաքվի քաղաքային գրասենյակը։ Նա առանձնահատուկ ուշադրություն է դարձրել Շիրվանշահների պալատին՝ հաճախ առաջարկներ ներկայացնելով պալատի վերականգնման և պաշտպանության համար։ 1902-1917 թվականներին եղել է Բաքվի քաղաքային դումայի անդամ։ Նա «Հումմեթ» և «Նաշրի-մաարիֆ» ընկերությունների հիմնադիրներից մեկն էր։ Նա Կովկասյան Մուսուլմանական բարեգործության կենտրոնական կոմիտեի ղեկավարներից մեկն էր։ Նա Մուսավաթի առաջին անդամներից էր։ 1917 թվականին նա հայտարարել է հրապարակավ, Բաքվում անցկացվող Կովկասի մուսուլմանականների կոնգրեսը։

Նա ծառայել է որպես Կովկասի Կոմիսարիատի առևտրի և արդյունաբերության հարցերով հանձնակատարի տեղակալ։ Նա Անդրկովկասի սեյմի անդամ էր։ Նա Մամեդ Էմին Ռասուլզադեի հետ միասին Անդրկովկասի Սեյմի վեց առանցքային ներկայացուցիչներից էին, որը ներկայացնել են Ադրբեջանի Դեմոկրատական Հանրապետությունը Բաթումի պայմանագրում։

Նա նշանակվել է ԱԺՀ առաջին արտաքին գործերի նախարար։ 1918 թվականի հոկտեմբերի 6-ին նշանակվել է ֆինանսների նախարար։ 1930 թվականին Հաջինսկին ձերբակալվել է։ Մահացել է 1931 թվականին։

## Աղբյուրներ
* M. Qasımlı; E. Hüseynova Azərbaycanın xarici işlər nazirləri — Bakı
* Dadaşov Aydın Ərşad oğlu Məhəmməd Həsən Hacınski — Bakı, 2004
* Tadeuş Svitoxovski, Brian C. Collins Historical dictionary of Azerbaijan. — USA։ Scarecrow Press, 1999. — səh. 58-59. — 145 səh. — ISBN 0810835509

## Ծանոթագրություններ

Կատեգորիա:Ադրբեջանի արտաքին գործերի նախարարներ
Կատեգորիա:Ադրբեջանի նախարարներ
Կատեգորիա:Ադրբեջանի պետական գործիչներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի դիվանագետներ
Կատեգորիա:Ադրբեջանցի ճարտարապետներ
Կատեգորիա:Ներքին գործերի նախարարներ
Կատեգորիա:Ռուսական կայսրության քաղաքական գործիչներ
Շնագայլեր

**Շնագայլ**, շնանմանների (Canidae) ընտանիքի 3 կամ 4 տեսակի ընդհանրացված անունն է, որոնք բնակեցված են Աֆրիկայում, Ասիայում և Հարավ-Արևելյան Եվրոպայում։ Շնագայլը զբաղեցնում է Հյուսիսային Ամերիկայում գտնվող կոյոտների համանման էկոլոգիական որմնախորշը։ Ոչ մեծ կամ միջին չափի գիշատիչը սնվում է լեշերով և մնացորդներով։ Երկար ոտքերը և կոր ճանկերը հարմարեցված են ոչ մեծ չափի կաթնասուններ, թռչուններ և սողուններ որսալու համար։ Պահպանում է 16 կմ/ժ արագությունը երկար ժամանակ։ Ավելի ակտիվ է մթնշաղին։

Շնագայլների սոցիալական բջիջներում կան միամուսնական զույգեր, որոնք պաշտպանում են իրենց տարածքը մյուս զույգերից․, ակտիվորեն ճնշում են թշնամիներին և պատում են իրենց տարածքը մեզով և կղանքով։ Տարածքը կարող է լինել բավականին մեծ, որպեսզի երիտասարդ շնագայլերը կարողանան ապրել ծնողների հետ այնքան ժամանակ, մինչև կունենան սեփական տարածքը։ Շնագայլները հաճախ կազմում են ոչ մեծ ոհմակներ, օրինակ, զոհին հոշոտելու համար, բայց սովորաբար նրանք որսի են դուրս գալիս միայնակ կամ զույգերով։

## Տաքսոնոմիա
1816 թվականին թողարկվեց Լորենց Օկենի երրորդ *Lehrbuch der Naturgeschichte* հատորը, որտեղ հեղինակը գտել է բավականին նմանություններ շնագայլի և հյուսիսամերիկյան կոյոտի ատամների միջև և առանձնացրել նոր առանձին *Thos* ցեղատեսակի մեջ։ Բայց այդ առաջարկը չընդունվեց։ Ժամանակակից հետազոտությունները ճշտել են շնագայլերի տեսակների փոխհարաբերությունները։ Չնայած արտաքին նմանություններին` նրանք ոչ բոլորն են սերտ կապված միմյանց հետ։ Բծավոր շնագայլը և սևամեջք շնագայլը մոտ են միմյանց, բայց առանձնացվել են աֆրիկյան և եվրոպական այլ վայրի շներից և գայլերից մոտավորապես 6-7 մլն տարի առաջ։ Սովորական շնագայլը և եթովպական գայլը հանդիսանում են միևնույն ենթատեսակի մաս, որին են պատկանում նաև մոխրագույն գայլը, ընտանի շունը և կոյոտը։ Գերմանիայում իրականացված պուդելների և շնագայլերի հիբրիդացման հետազոտությունները ցույց տվեցին, որ ի տարբերություն վոլֆդոգների շուն/շնագայլ հիբրիդները ցույց են տալիս ծնելիության նվազում, հաղորդակցման զգալի խդիրներ, ինչպես նաև գենետիկ հիվանդությունների թվի մեծացում հաջորդ երեք սերունդների միջամտությունից հետո, ինչպես նաև կոյոտների մոտ։

Ժամանակակից դասակարգման պատկերացումները շնագայլերի մասին ունեն հետևյալ տեսքը.

## Ծանոթագրություններ

Կատեգորիա:Կենդանիներ այբբենական կարգով
Կատեգորիա:Գայլեր
Էմմա Բութ

**Էմմա Բութ** (, ), ավստրալիացի դերասանուհի և ֆոտոմոդել։ Բութը 2007 թվականին «Կլուբլանդիա» ֆիլմում իր դերի համար շահել է AACTA կինոմրցանակ։ Դրանից հետո նկարահանվել է «Արյունոտ առու» (2009), «Տղաները վերադառնում են» (2009), «Հիպի Հիպի Շեյք» (2010) և «Պարկեր» (2013) ֆիլմերում։

## Կարիերա
### Ֆիլմ և հեռուստատեսություն
«Սանդենս» կինոփառատոնում «Կլուբլանդիա» ֆիլմի ցուցադրությունից հետո նրա կարիերան առաջադիմել է և նրան սկսել են առաջարկել տարբեր դերեր կինոյում։

2007-ին մասնակցել է «Հիպի Հիպի Շեյք» ֆիլմի նկարահանումներին, որը չի ցուցադրվել։ 2009 թվականին Էմման նկարահանվել է «Արյունոտ առու» սարսափ ֆիլմում՝ Լիզ Ֆյոլների դերում։ Հաջորդ տարում նկարահանվել է «Քրեական Ավստրալիա» հեռուստասերիալում, իսկ 2013 թվականին երկրորդական դեր է խաղացել «Պարկեր» քրեական ֆիլմում։

2013 թվականի սկզբին ամերիկյան հեռուստատեսությունում՝ ABC հեռուստաալիքի «Գոթիկա» սերիալում ստացել է իր առաջին կանոնավոր դերը։

2017 թվականի հուլիսին Բութը միացել է ABC հեռուստաալիքի հանրահայտ «Մի անգամ հեքիաթում» սերիալին՝ Կախարդ Գոթելի դերով։
### Մոդելային կարերիա
Տասնչորս տարեկանում դարձել է աղջիկների համար նախատեսված «*Girlfriend*» մրցույթի եզրափակիչ փուլի մասնակից։ Տասնհինգ տարեկան հասակում որպես մոդել կարողացել է աշխատել Տոկիոյում, Միլանում, Փարիզում և Նյու Յորքում։

## Անձնական կյանք
2015 թվականի մարտին հայտնի է դառնում, որ նա դեռևս 2013 թվականին Լաս Վեգասում գաղտնի ամուսնացել է երաժիշտ Դոմինիկ Ջոզեֆ Լունարի հետ։

## Ֆիլմագրություն

## Ծանոթագրություններ

Կատեգորիա:Նոյեմբերի 28 ծնունդներ
Կատեգորիա:1982 ծնունդներ
Կատեգորիա:Ամերիկացի դերասանուհիներ
Կատեգորիա:Ավստրալիացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ավստրալիացի մոդելներ
Կատեգորիա:Ավստրալիացի կինոդերասանուհիներ
Խոտի թակարդ

**Խոտի թակարդ** (), 1982 թվականին Սվերդլովսկի կինոստուդիայի կողմից թողարկված խորհրդային անիմացիոն ֆիլմ։ Ռեժիսոր Վալերի Ֆոմինը մուլտֆիլմն ստեղծել է ըստ Պավել Բաժովի համանուն հեքիաթի։

1982-1991 թվականներին ԽՍՀՄ-ում մուլտֆիլմը ցուցադրվել է ԽՍՀՄ պետական հեռուստառադիոընկերության կենտրոնական հեռուստատեսությամբ։

## Հեղինակներ

## Մուլտֆիլմեր ըստ Պավել Բաժովի հեքիաթների
Պավել Բաժովի հարյուրամյակի առթիվ Սվերդլովսկի կինոստուդիայում տարբեր ռեժիսորներ նկարահանել են նրա հեքիաթների մուլտֆիլմերի էկրանավորումները, այդ թվում և` հետևյալ մուլտֆիլմերը.

* «Սինյուշկայի ջրհորը» (1973)
* «Պղնձե սարի տիրուհին» (1975)
* «Մալաքիտե զարդատուփը» (1976)
* «Քարե ծաղիկը» (1977)
* «Նվերիկը» (1978)
* «Ոսկե մազ» (1979)
* «Խոտի թակարդ» (1982)

## Քննադատների արձագանք

## Վերաթողարկում
2000-ական թվականներին մուլտֆիլմը DVD ձևաչափով «Բաժովի հեքիաթները» մուլտֆիլմերի ժողովածուում թողարկվել է "Թվիկ Լիրեկ" ընկերության կողմից («Պղնձե սարի տիրուհին», «Քարե ծաղիկը», «Մալաքիտե զարդատուփը», «Նվերիկը», «Սինյուշկայի ջրհորը», "Խոտի թակարդ")։

2007 թվականին մուլտֆիլմը DVD ձևաչափով «Վերայի և Անֆիսայի մասին» մուլտֆիլմերի ժողովածուում կրկին թողարկվել է «Խոշոր պլան» ընկերության կողմից («Վերայի և Անֆիսայի մասին», «Վերան և Անֆիսան մարում են հրդեհը», «Վերան և Անֆիսան դասի ժամին», Բուրյոնուշկա, «Հեքիաթ Մոծակ Մոծակյանի մասին», «Սինյուշկայի ջրհորը», «Խոտի թակարդ», «Փոքրիկ պինգվինը», «Շնաձկան հրամանով» (1984))։

## Ծանոթագրություններ

## Արտաքին հղումներ
* 
* 
* Валерий Фомин — Энциклопедия отечественного кино
* Каталог ТПО «Союзтелефильм»

Կատեգորիա:1982 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Անիի ազատագրում (այլ կիրառումներ)

**Անիի ազատագրում**, կարող է վերաբերել՝

* Անիի ազատագրում - Անիի ազատագրումը 1124 թվականին,
* Անիի ազատագրում - Անիի ազատագրումը 1161 թվականին,
* Անիի ազատագրում - Անիի ազատագրումը 1174 թվականին,
* Անիի ազատագրում - Անիի ազատագրումը 1199 թվականին։
Մաքսիմ Բաքա

**Մաքսիմ Բաքա** (, ), ֆրանսիացի ֆուտբոլիստ, պաշտպան։

## Ակումբային կարիերա
Մաքսիմ Բաքան ծնվել է Փարիզի արվարձան Քորբեյ Էսոն քաղաքում և ֆուտբոլով զբաղվել սկսել է «Պարի Սեն Ժերմեն» ակումբում։ Մայրաքաղաքի ակումբի հիմնական կազմում պաշտպանը հանդես չի եկել։ 2003 թվականին տեղափոխվել է Լիգա 3-ի «Սաննուա Սեն Գրատյան»։ Այնտեղ անցկացրել է 2 մրցաշրջան, ինչից հետո դարձել է «Հավրի» խաղացող։

«Հավրի» կազմում պաշտպանը նորամուտը կատարել է 2005 թվականի հուլիսի 29-ին Լիգա 2-ի «Մոնպելիե» ակումբի դեմ խաղում։ 2007/08 մրցաշրջանում Մաքսիմ Բաքան խփել է իր միակ գոլը «Հավրի» կազմում (2007 թվականի սեպտեմբերի 28-ին գրավել է Թիերրի Դեբեի պաշտպանած դարպասը «Այաչոյի» դեմ խաղում)։ Մրցաշրջանի արդյունքում «Հավրը» հաղթել է Լիգա 2-ում, և 2008 թվականի օգոստոսի 2-ին «Նանսիի» դեմ խաղում պաշտպանը կատարել է նորամուտը Լիգա 1-ում։ Ֆրանսիայի առաջնության 2008/09 մրցաշրջանում «Հավրն» զբաղեցրել է վերջին տեղը և անցել Լիգա-2։ Սակայն Բաքան մնացել է Ֆրանսիայի բարձրագույն դիվիզիոնի խաղացող՝ տեղափոխվելով «Լորյան»։

Նոր թիմում պաշտպանն իր առաջին խաղն անցկացրել է 2009 թվականի օգոստոսի 9-ին՝ մասնակցելով առաջնության «Լիլի» դեմ խաղին։

2014 թվականի հունիսին Բաքան երկամյա պայմանագիր է կնքել «Գենգան» ակումբի հետ։

## Վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Էկիպի» կայքում 
* Ֆուտբոլիստի էջը Ֆրանսիայի պրոֆեսիոնալ ֆուտբոլային լիգայի կայքում 
* 
* 
* Ֆուտբոլիստի էջը Footballdatabase կայքում 

Կատեգորիա:Գենգանի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Me to We

**«Me to We»**, առևտրային ընկերություն, որը հիմնադրվել է 2008 թվականին սոցիալական ձեռնարկատերեր Քրեյգ և Մարկ Կիլբուրգերների կողմից։ «Me to We» կազմակերպության եկամուտների կեսը բաժին է ընկնում նրանց կողմից ավելի վաղ ստեղծված «Ազատություն երեխաներին» կազմակերպությանը, որը օգնություն է ցուցաբերում զարգացող երկրների երեխաներին։

## Պատմություն
Կիլբուրգեր եղբայրները որոշեցին ստեղծել նմանատիպ ընկերություն Էկվադորից վերադառնալուց հետո, որտեղ նրանք կամավոր կերպով մասնակցում էին աղքատ համայնքի համար դպրոցի կառուցման աշխատանքներին։ «Me to We» կազմակերպությունը ծագել է «Leaders Today» կազմակերպությունից, որը եղբայրները հիմնադրել էին 2000 թվականին կամավոր գործուղումների կազմակերպման համար։

«Me to We» կազմակերպությունը ներկայանում է որպես սոցիալապես պատասխանատու կենսակերպը խրախուսող բրենդ։ Կամավորական կազմակերպությունից բացի ընկերությունը զբաղվում է էկոլոգիապես մաքուր և զարգացող երկրների բնակիչների արտադրած ապրանքների վաճառքով, ինչպիսիք են հագուստն ու զարդերը։

«Me to We» կազմակերպության վաստակած եկամուտների կեսը գնում է ընկերության զարգացմանը, մյուս կեսը՝ Կիլբուրգերների կողմից ավելի վաղ ստեղծված «Ազատություն  երեխաներին» կազմակերպությանը, որը զարգացող երկրներում օգնում է երեխաներին։

2008 թվականին եղբայրները հրատարակել են «Me to We: Finding Meaning in a Material World» գիրքը` կամավորականության և սոցիալապես պատասխանատու կենսակերպի վերաբերյալ իրենց տեսակետները բացատրելու համար։ Գրքի ստեղծմանը մասնակցել են հայտնի մարդիկ, այդ թվում՝ Օփրա Ուինֆրին, Ռիչարդ Գիրը և Դեսմոնդ Տուտուն։ «Me to We» կազմակերպության հետ կապի մասին հայտարարած այլ հայտնի մարդկանց թվում են Նինա Դոբրևը, Քեթի Փերրին, Սելենա Գոմեսը և Դեմի Լովատոն։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2008 հիմնադրված կազմակերպություններ
Կատեգորիա:Առևտրային կառույցներ
Բրուքլին Բեքհեմ

**Բրուքլին Ջոզեֆ Բեքհեմ** () բրիտանացի մոդել և լուսանկարիչ։ Նա անգլիացի նախկին ֆուտբոլիստի Դևիդ Բեքհեմի և անգլիացի երգչուհի, նորաձևության դիզայների Վիկտորյա Բեքհեմի ավագ որդին է։

## Վաղ կյանք
Բրուքլին Յոզեֆ Բեքհեմը ծնվել է Փորթլենդի հիվանդանոցում, որը գտնվում է Լոնդոնի Վեստ Էնդ մասում։ Հաճախ ասում են, որ նա անվանվել է Բրուքլին, որովհետև նա ծնվել է Բրուքլինում, բայց՝ ոչ։ Այդտեղ նրա մայրն իմացել է հղիության մասին և նաև նրա հայրը գնացել է այնտեղ Ֆուտբոլի աշխարհի առաջնություն 1998-ից հետո։ Նա մեծացել է Մադրիում, մինչդեռ նրա հայրը խաղացել է Ռեալ Մադրիդի համար նաև ապրել է Լոս Անջելեսում, երբ նրա հայրը խաղում էր Լոս Անջելես Գալաքսիի համար։ Ըստ ավագ Բեքհեմի, նա նրա կրտսեր եղբայրների Ռոմեոյի և Քրուզի հետ սովորել է իսպաներեն վարժ խոսալ, և ունեցել է ամերիկյան առոգանություն, երբ ապրում էր Կալիֆոռնիայում։ Նա ունի երեք կրտսեր եղբայրներ և քույր՝ Ռոմեո Ջեյմս, Քրուզ Դեյվիդ և Հարփեր։ Նրա կնքահայրերն են Էլթոն Ջոնը, Դևիդ Ֆերնիշը և Էլիզաբեթ Հարլին։

Սեփական կարիքները հոգալու համար աշխատել է սրճարանում կես դրույքով։

## Կարիերա
Բեքհեմը նախկինում խաղացել է Arsenal F.C. Under-23s and Academy-ում, բայց նա թողեց այդ որովհետև չէր ուզում զբաղվել պրոֆեսիոնալ ֆուտբոլով։

Նա իր մոդելային կարիերան սկսել է 2014 թվականին և հայտնվել է մի շարք խմբագրություններում ինչպիսինն են՝ Vogue China, British Vogue,
Interview (magazine), Vogue (magazine), The New York Times, Dazed Կորեա։ Նա լուսանկարվել է Bruce Weber-ի, Terry Richardson-ի, Դենիել Ջեքսոնի և Alasdair McLellan-ի կողմից։ Նրա կողմից լուսանկարվել են նաև` արշավ Burberry Բրիտ., մոդելներ Carvell Conduah, Eliza Thomas, Liv Mason Pearson, and Maddie Demaine։
Նա մոդելավորման տենդենցի մի մասն է,որտեղ հայտնիների երեխաները և սոցցանցերում մեծ ակտիվություն ցուցաբերող մոդելներն են։ Նա ունի շատ չինացի երկրպագուներ, նա եղել է Huawei Honor 8 Android հեռախոսների դեմքը Սկառլեթ Յոհանսոնի, Կարլի Քլոսի, Հենրի Քավիլի հետ միասին։

## Անձնական կյանք
Բեքհեմը ժամադրվում էր ամերիկյան դերասանուհի Քլոյե Գրեյս Մորեցի հետ։ Նա ներկա է եղել 2016 Democratic National Convention նրա հետ Հիլարի Քլինթոնին աջակցելու համար։ Նա նաև հանդիպում էր ֆրանսիացի երգիչ-մոդել Սոնիա Բեն Ամմարի հետ։

## Ծանոթագրություններ



Կատեգորիա:Անգլիացի լուսանկարիչներ
Կատեգորիա:Ապրող անձինք
Կատեգորիա:Անգլիացի մոդելներ
Կատեգորիա:Անգլիացի դերասաններ
Էլեկտրական լոքո

**Էլեկտրական լոքո** () լոքոազգիներիների կարգին պատկանող լոքոների ընտանիք։ Այս ընտանիքը ներառում է Մալաֆտերուրուսի և Պարադոքսոգլանիսի 21 տեսակ։ Այս ընտանիքի որոշ տեսակներ, էլեկտրական օրգանի օգնությամբ, կարող են մինչև 350 վոլտ ուժգնությամբ էլեկտրական ցնցում հասցնե։ Էլեկտրական լոքոները հայտնաբերված են արևադարձային Աֆրիկայում և Նեղոս գետում։ Էլեկտրական ձկները սովորաբար գիշերային և մսակեր կենդանիներ են։ Որոշ տեսակների հիմնական սնունդը ձկներն են, որոնց նրանք անզգայացնում են էլեկտրականությամբ, իսկ մյուս տեսակները հիմնականում սնվում են հատակում գտնվող մանր անողնաշարավորներով, ձկների ձվերով և դետրիտուսներով։ Ամենամեծ լոքոները կարող են հասնել մինչև 1,2 մետր երկարության և 20կգ ծանրության, բայց տեսակների մեծամասնությունը ավելի փոքր է (30 սմ և փոքր)։

## Նկարագրություն
Էլեկտրական լոքոները լոքոների միակ տեսակն են, որոնք ունեն լավ զարգացած էլեկտրական օրգաններ, սակայն էլեկտրաընկալունակ համակարգերը զարգացած են շատ լոքոների մոտ։ Էլեկտրական օրգանը սկիզբ է առնում առաջնային մկաններից։ Էլեկտրական լոքոները չունեն թիկունքային կամ մեջքի լողակներ։ Նրանք ունեն 3 զույգ բարբելներ (քթի զույգը բացակայում է)։ Լողափամփուշտը ունի ձգված ետին խոռոչներ, երկուսը Մալաֆտերուրուս և երեքը Պարադոքսոգլանիս։
Malapterurus ձկների մոտ ազդանշան է, որը ի հայտ է գալիս պարգևատրման ժամանակ։ Ինչպես նշված էր *the New York Times* թերթում, 1962թ. ապրիլի երկուսին, հետազոտող բժիշկ Ֆրանկ Ջ. Մանդրիոտան Նյու Յորքի «Քաղաք» քոլեջում որդերը կերակրելու պահին նկատել էր լոքոյի ավտոմատ լուսավառման ռեակցիան։ Սա առաջին պայմանն էր որը չէր համապատասխանում ոչ գեղձային, ոչ մկանային ռեակցիաներին։

## Հարաբերությունը մարդկանց հետ
Նեղոսի էլեկտրական լոքոն շատ հայտնի էր տեղի հին եգիպտացիների մեջ։ Եգիպտացիները օգտագործում էին ձկներից ստացած էլեկտրականությունը հոդաբորբ ցավի դեմ։ Նրանք միայն օգտագործում էին փոքր ձկները, քանզի մեծերը կարող էին վնաս հասցնել մարդուն։ Եգիպտացիները պարկերել են լոքոներին իրենց որմնանկարներում և այլտեղ։ Առաջին լոքոյի մեզ հայտնի պատկերազարդումը եղել է սալաքարե ներկապնակի վրա նախադինաստիական Եգիպտացի ղեկավար Նարմերի ժամանակ, մոտ Ք.ա. 3100 թվականին։ Հին եգիպտերենով այն անվանել էին «Ջղայն լոքո»։ Ձկան էլեկտրական հատկությունների մասին հաշվետվությունը մեզ է հասել 12րդ դարի արաբ բժշկի կողմից։ Եվ հիմա ձուկը ունի նաև արաբերեն *raad, abo el raash, el raad, *կամ* raash*, անվանումները, որը թարգմանաբար նշանակում է կայծակ։ Այս ձկների հարվածը նախատեսված է իր զոհերին որսալու և պաշտպանության համար։ Այն մարդկանց համար մահացու չէ, բայց մեծ էլեկտրական ձուկը կարող է շշմեցնել հասուն մարդուն։ Փոքր ձկների հարվածը նման է փոքրիկ ծակոցի։

## Ծանոթագրություններ
Քուրոս վանք

**Քուրոս վանք,** նախկին ցիստերյան աբբայություն Շոտլանդիայի Քուրոս ծխական համայնքում, որը գլխավորում է Քուրոսի վանահայրը։ Մի մասն այսօր էլ օգտագործվում է Շոտլանդիայի եկեղեցու կողմից որպես ծխական եկեղեցի։

## Պատմություն
Հիմնադրվել է Ֆայֆի կոմս Մալքոլմ I-ի կողմից 1217 թվականին և առաջին անգամ բնակեցվել Քինլոս վանքի վանականների կողմից։ Վանք կառուցելու համար ընտրվել է Քուրոսը, որովհետև այն եղել է սուրբ Մունգոյի ծննդավայրը։ Ակնհայտ է, որ վանքը կառուցվել է սուրբ Սերֆի կողմից հավանաբար 6-րդ դարում հիմնադրված պիկտական եկեղեցու տեղում։

13-րդ դարի սկզբնական վանքն ունեցել է խաչաձև կառուցվածք։ Մինչև 15-րդ դարավերջը միաբան եղբայրները դադարել էին վանքի ներկայացուցիչ լինելուց և վանքի համայնքը բաղկացած էր միայն 15 վանականից։ Հետևաբար, վանական մենաստանի արևմտյան հատվածը լքվել է, իսկ նավը քանդվել մոտավորապես 1500- ական թվականներին, թեև հավանական է, որ այն վերակառուցվեր ռեֆորմացիայի ժամանակաշրջանում։ 1560 թվականի ռեֆորմիստական պառլամենտը անօրինական է համարել վանական կյանքը Շոտլանդիայում, բայց այն պետք է բնական ճանապարհով անհետանար՝ վերջին վանականի հետ։ 1580-ական թվականներին տեղական ծխական համայնքը սկսել է աղոթել հին վանքի արևելյան թևում, 1633 թվականին այն ամբողջությամբ ու օրինական կերպով հատկացվել է ծխական եկեղեցու օգտագործմանը, իսկ հարակից շենքերը քայքայվել են։

1642 թվականին Քարնոքի տիրակալ սըր Ջորջ Բրյուսը հյուսիսային տրանսեպտը վերածել է դամբարանատան։ Նրա, իր կնոջ և ութ երեխաների ալեբաստրե արձաններն այսօր էլ կարելի է տեսնել այնտեղ։ Վանքը վերանորոգվել է 1823 թվականին, թեև սկզբնական շատ կառույցներ ապամոնտաժվել են, ներառյալ տրանսեպտի մատուռները։ Եվս մեկ վերանորոգում է տեղի ունեցել 1905 թվականին, որն իրականացվել է գլազգոուացի ճարտարապետ Փիթր ՄաքԳրեգոր Չալմերսի կողմից․ վերջինս վերականգնել է մատուռներն ու կառույցներին հաղորդել դրանց ներկայիս տեսքը։ Վանքի արևելյան մասերն այսօր էլ օգտագործվում են երկրպագության համար և բաց են հանրության առջև։

Ասում են, թե վանքի տակ գոյություն ունի գաղտնի անցուղի, որտեղ ոսկե աթոռին նստած մի տղամաարդ սպասում է, որ իրեն գտնողին հանձնի արժեքավոր գանձեր։ Մի պատմության համաձայն՝ շատ տարիներ առաջ մի կույր սրնգահար որոշել է դա անել և իր շան հետ մտնելով Նյուգեյթից, սրինգը նվագելով առաջացել է մինչև արևմտյան Քիրք, որը հեռու է երեք քառորդ մղոն։ Նրա շունը դուրս է եկել, բայց սրնգահարին այլևս ո՛չ տեսել են, ո՛չ էլ նրա մասին լսել։

## Մերօրյա օգտագործում
thumb|Սըր Ջորջ Բրյուսի հուշարձանը
Վանքի ավերակները գտնվում են «Պատմական Շոտլանդիա» կազմակերպության հսկողության տակ։ Վանքի անվնաս հատվածն օգտագործվում է Շոտլանդիայի եկեղեցու կողմից որպես ծխական եկեղեցի։ Եկեղեցու գլխավոր արևելյան պատուհանը գունավոր ապակուց է պատրաստված, կան նաև գունավոր ապակուց պատրաստված մի քանի այլ պատուհաններ։

Եկեղեցում անցկացվել են մշակութային մի շարք միջոցառումներ, այդ թվում՝ Ֆայֆի օպերայի առաջին համերգը։

## Տես նաև
*Քուրոսի վանահայրեր
*Էլիզաբեթ Մելվիլ (լեդի Քուրոս)
*Շոտլանդիայի եկեղեցու եկեղեցական ծխերի ցուցակ

## Ծանոթագրություններ

## Արտաքին հղումներ
* Historic Culross
* 
* Engraving of Culross Abbey in 1693 by John Slezer at National Library of Scotland

Կատեգորիա:Վանքեր այբբենական կարգով
Կատեգորիա:1217 հիմնադրումներ Շոտլանդիայում
Գաբրիելա Իսլեր

**Մարիա Գաբրիելա Իսլեր** (, (), վենեսուելացի մոդել, «Միսս Տիեզերք 2013» միջազգային գեղեցկության մրցույթի հաղթող։ Իսլերը դարձել է յոթերորդ վենեսուելացին, որը հաղթել է «Միսս Տիեզերք» գեղեցկության մրցույթում (ըստ այս ցուցանիշի՝ վենեսուելացիները երկրորդ տեղն են զբաղեցնում ամերիկուհիներից հետո՝ ութ թագով)։

## Անձնական կյանք
Գաբրիելա Իսլերը կաթոլիկ է։ Ծնվել է Վենեսուելայի Վալենսիա քաղաքում, բայց մանկուց ապրել և սովորել է Մարաքայում։ Ունի բակալավրի աստիճան կառավարման և շուկայավարման ոլորտում։ Գաբրիելա Իսլերը աշխատում է հեռուստատեսությունում, սիրում է ֆլամենկո։

Գաբրիելա Իսլերի պապը ծագումով շվեյցարական Լոզան քաղաքից է։ 50 տարի առաջ տեղափոխվել է Կարակաս և ամուսնացել գերմանուհու հետ։

## Մասնակցություն գեղեցկության մրցույթներին
2012 թվականի օգոստոսի 30-ին Վենեսուելայի մայրաքաղաք Կարակասում կայացած «Միսս Վենեսուելա 2012» մրցույթի ժամանակ Գաբրիելա Իսլերը ներկայացրել է Գուարիկո նահանգը։ Նա հաղթել է և իրավունք ստացել երկիրը ներկայացնելու «Միսս Տիեզերք 2013» մրցույթում։

2013 թվականի նոյեմբերի 9-ին Մոսկվայի «Crocus City Hall»-ում տեղի ունեցավ «Միսս Տիեզերք 2013» գեղեցկության մրցույթը։ Գաբրիելա Իսլերը հաղթել է՝ դառնալով Վենեսուելայի յոթերորդ ներկայացուցիչը, որն արժանացել է այդ տիտղոսին։

## Ծանոթագրություններ

## Արտաքին հղումներ
* Մարիա Գաբրիելա Իսլերի տեսադարանը
* Միսս Տիեզերք, պաշտոնական կայք

Կատեգորիա:Գեղեցկության մրցույթի հաղթողներ
Կատեգորիա:Միսս Տիեզերք
Ամի Բուե

**Ամի Բուե** (, ), ավստրիացի երկրաբան, աշխարհագետ, ազգագիր, քարտեզագիր։ Ֆրանսիայի երկրաբանական ընկերության հիմնադիր (1830)։

## Կենսագրություն
thumb|left|250px|Բալկանների ազգագրական քարտեզը, Ամի Բուե, 1847 թվական
Ծնվել է Համբուրգում, ֆրանսիայից արտագաղթածների ընտանիքում։ 10 տարեկանից դարձել է որբ։ Բնական գիտություններն ուսումնասիրել է Ժնևում, Փարիզում, բժշկությունը՝ Էդինբուրգի և Բեռլինի համալսարաններում։

Ռոբերտ Ջեմսոնի երկրաբանության կատարած աշխատանքները ոգեշնչել են նրան և ազդել նրա հետագա կարիերայի վրա, նա այցելում է Շոտլանդիա, որտեղ բնակում է 4 տարի, ապա մեկնում է Հեբրիդյան կղզիներ։

Բժշկության դոկտորի կոչում ստանալուց հետո 1817 թվականին, մեկնում և բնակվում է Փարիզում, ապա Բորդոյում։

Մի քանի անգամ ընտրվել է Ֆրանսիայի երկրաբանական միության նախագահ։ Գրեթե ամբողջությամբ շրջել է Միջին և Հարավային Եվրոպան, ի դեպ եղել է նաև Թուրքիայի եվրոպական մասում, որը մինչև ինքը ոչ ոք աշխարհագրորեն չէր նկարագրել։

Վերջնական բնակություն է հաստատել Վենուում, որտեղ եղել է տեղի ակադեմիայի անդամներից մեկը։ Եղել է Լեոպոլդինայի անդամ։

1847 թվականին պարգևատրվել է Վոլլաստոնի մեդալով։

Նրա գրվածքներից ավելի հայտնի են.
* «Essai géologique sur l’Ecosse» (Փարիզ, 1820);
* «Geognostisches Gemälde von Deutschland» (Ֆրանկֆուրդ-Նա-Մայնե, 1829);
* «La Turquie d’Europe» (Փարիզ, 1840);
* «Recueil d’itinéraires dans la Turquie d’Europe» (Վենա, 1850)
* «Guide de géologue-voyageur» (Փարիզ, 1836).

## Հիշատակը
* Ամի Բուեի (*Ami Boué Peak*) անունն է կրում լեռ, որը գտնվում է Անտարկտիդայում (63°25′01″S 57°47′23″W), Հրեյմի երկրում, Անտարկտիկական թերակղզում, բարձրությունը 1100 մ։
* Նրա անունն է կրում Սոֆիայի փողոցներից մեկը (Բուլղարիա)։

## Ծանոթագրություններ

## Արտաքին հղումներ
* 
* Österreichisches Biographisches Lexikon 1815—1950 (ÖBL). Band 1, Verlag der Österreichischen Akademie der Wissenschaften, Wien 1957, S. 104.

Կատեգորիա:Մարտի 16 ծնունդներ
Կատեգորիա:1794 ծնունդներ
Կատեգորիա:Համբուրգ քաղաքում ծնվածներ
Կատեգորիա:Նոյեմբերի 21 մահեր
Կատեգորիա:1881 մահեր
Կատեգորիա:Վիեննա քաղաքում մահացածներ
Կատեգորիա:Էդինբուրգի համալսարանի շրջանավարտներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Երկրաբաններ այբբենական կարգով
Կատեգորիա:Ավստրիացի երկրաբաններ
Կատեգորիա:Ֆրանսիացի աշխարհագրագետներ
Կատեգորիա:Ֆրանսիացի ազգագրագետներ
Կատեգորիա:Բալկանյան թերակղզու պատմություն
Կատեգորիա:Ավստրիացի բժիշկներ
Կատեգորիա:Ավստրիացի գիտնականներ
Կատեգորիա:Ավստրիացի բնագետներ
Գորիլայի գաղտնիքը

**Գորիլայի գաղտնիքը** (), Միկի Մաուսի մասնակցությամբ 22-րդ մուլտֆիլմը։ Սև-սպիտակ կատակերգական ֆիլմ։ ԱՄՆ-ում պրեմիերան տեղի է ունեցել 1930 թվականի սեպտեմբերի 3-ին։

## Սյուժե
Կես գիշերին Միկին թարմ օրաթերթ կարդալիս հանդիպում է կենդանաբանական այգուց փախած գորիլլայի մասին հոդվածի։ Անհանգստացած Միկին զանգում է Մինիին, որպեսզի իմանա, թե ինչպես են նրա գործերը և նախազգուշացնի կատաղի գորիլլայի մասին։ Սակայն Մինին հայտնում է նրան, որ ինքը լավ է, և ձևացնում է, թե իբր չի վախենում ու դաշնամուրով ուրախ մեղեդի է նվագում։ Երաժշտության ձայները գորիլլային գրավում են դեպի Մինիի տուն։ Վերջինս սկսում է գոռալ, և Միկին շտապում է օգնության հասնել իր սիրելիին։

Միկին վազում ամբողջ տնով մեկ՝ փնտրելով Մինիին, սակայն ոչ մի կերպ չի կարողանում գտնել նրան։ Սենյակներից մեկում Միկիին հաջողվում է գտնել կապկպված Մինիին և չար գորիլլային։ Նրանց հաջողվում է հիմարեցնել կենդանուն և ամուր կապել՝ կենդանաբանական այգի վերադարձնելու համար։

## Դերերը հնչյունավորել են
* Ուոլթ Դիսնեյ՝ Միկի Մաուս 
* Մարսելիտ Գարներ՝ Մինի Մաուս

## Պարգևներ
Միկի Մաուսն աստղ է ստացել Հոլիվուդյան փառքի ծառուղում։

## Ծանոթագրություններ

## Արտաքին հղումներ
* Mickey Mouse - The Gorilla Mystery

Կատեգորիա:Ամերիկյան սև-սպիտակ ֆիլմեր
Կատեգորիա:Անգլերեն ֆիլմեր
Կատեգորիա:1930-ականների ամերիկյան ֆիլմեր
Կատեգորիա:1930 ֆիլմեր
Կատեգորիա:1930-ականների անգլերեն ֆիլմեր
Կատեգորիա:1930 մուլտֆիլմեր
Քուփեր Բարնս

**Քուփեր Բարնս** (, ), հայտնի նաև **Նիք Բարնս** անունով (), ամերիկացի դերասան, պրոդյուսեր, սցենարիստ և ռեժիսոր։ Հայտնի է «Վտանգավոր Հենրին» ֆիլմում Ռեյ Մանչեստերի («Կապիտան Չելի») դերով։

## Կենսագրություն
Քուփեր Բարնսը ծնվել է ապրիլի 15-ին 1979 թվականին Շեֆիլդում, Անգլիա։ Ավարտել է Northville High School-ը Նորտվիլլեում, Միչիգան նահանգ, և արևելյան Միչիգանի համալսարանը Իպսիլանտ քաղաքում։ Սկսել է իր դերասանական կարիերան 2011 թվականին։ Առավել մեծ ճանաչում է ձեռք բերել Ռեյ Մանչեստերի («Կապիտան Չել») դերի շնորհիվ Nickelodeon ալիքի «Վտանգավոր Հենրին» հեռուստասերիալում։

## Ֆիլմագրություն

 
 

 

 

 
 
 
 
 

 
 
 
 

 
 
 
 
 

## Ծանոթագրություններ

## Արտաքին հղումներ
* Купер Барнс  на сайте tv.com
* 
* 

Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի ռեժիսորներ
Կատեգորիա:Ամերիկացի կատակերգուներ
Կատեգորիա:Ամերիկացի հեռուստապրոդյուսերներ
Նիկոլյա Բեռնար Լեպիսիե

**Նիկոլյա Բեռնար Լեպիսիե,** 18-րդ դարի ֆրանսիացի նկարիչ (), այն ժամանակվա երկու հայտնի քանդակագործների՝ Ֆրանսուա-Բեռնար Լեպիսիեի և Ռենե-Էլիսաբեթ Մարլիի որդին․ գեղարվեստական և մշակութային միջավայրին ծանոթացել է ծնողների շնորհիվ։

## Կյանք
Նիկոլյա Բերնարն ուսանել է դարի հեղինակավոր նկարիչների մոտ, այդ թվում`Շառլ Անդրե Վան Լոոն։ 1769-ին ընդունվել է Փարիզի գեղանկարչության և քանդակի թագավորական ակադեմիա։ Երեք տարի անց՝ 1772 թվականին, նա դարձել է պրոֆեսորի օգնական, իսկ 1777 թվականին՝ պրոֆեսոր։ Այնպիսի հանրահայտ նկարիչներ, ինչպիսիք են՝ Կառլ Վերնեն, Ժան-Ֆրեդերիկ Շալը, Ժան-Անտուան-Թեոդոր Ժիրուստը, Ժան-Ժոզեֆ Թայըսոն, Անրի-Պիեռ Դանլուն, Ժան-Բատիստ Ռենյոն և Նիկոլյա-Անտուան Թաունին կատարելագործել են իրենց տաղանդը Լեպիսիեյի ղեկավարության ներքո։

## Աշխատանք
Լեպրիսիեի աշխատանքներն ակնհայտորեն ազդեցություն են կրել նրա հոր ընկերոջից՝ տաղանդավոր Շարդենից, որի գործերը ոգեշնչման աղբյուր են հանդիսացել արվեստագետի հետագա շրջանի նկարների համար։ Լեպիսիեի նկարների հավաքածուն և՛ մեծ է, և՛ բազմազան․ այնտեղ ընդգրկված են դիմանկարներ, պատմական տեսարաններով և առօրյա կյանքը պատկերող նկարներ։ Իր նկարներում Նիկոլյա Բեռնար Լեպիսիեն նախապատվությունը տվել է Կառլ Վերնեի օրինակին, որը մահացել է Լեպիսիեի հետ նույն տարում՝ 1784 թվականին։

Լեպրիսիեն իր հանրահայտության գագաթնակետին հասել է 18-րդ դարում, երբ նրա աշխատանքները համեմատվում էին Շարդենի և Գրյոզի գործերի հետ։

## Պատկերասրահ

Պատկեր:'Portrait of the Leroy Family' by Nicolas-Bernard Lépicié, 1766, Pushkin Museum.JPG|*Portrait de la famille Leroy* (1766), Մոսկվա, Պուշկինի անվան կերպարվեստի թանգարան 
Պատկեր:Nicolas-Bernard Lépicié - Adonis changé en anémone - 1782.jpg|*Adonis changé en Anémone* (մոտ. 1768), Վերսալի պալատ
Պատկեր:Lépicié, Nicolas-Bernardt - Narcisse - 1771.jpg|*Narcisse* (1771), Սեն Կանտեն, Անտուան-Լեկույերի թանգարան
Պատկեր:Le Lever de Fanchon by Nicolas Bernard Lépicié.jpg|*Le Lever de Fanchon* (1773), Սան Օմեր, Սանդելինի հյուրանոցի թանգարան
Պատկեր:Nicolas-Bernard Lépicié - The Courtyard of the Customs House - WGA12900.jpg|*L'Intérieur d'une douane* (1775), Մադրիդ, Տիսեն-Բորնեմեսի թանգարան
Պատկեր:Le Jeune Dessinateur, Lépicié.png|*Le Jeune Dessinateur*, Փարիզ, Լուվր, 2008 թվականին ցուցադրվել է Քվեբեկի գեղարվեստի ազգային թանգարանում
Պատկեր:Two Nude Male Figures - Nicolas Bernard Lépicié.jpg|*Two Nude Male Figures*
Պատկեր:Seated Male Nude Facing Right - Nicolas Bernard Lépicié.jpg|*Seated Male Nude Facing Right*


## Ծանոթագրություններ

## Արտաքին հղումներ
*Site officiel du musée du Louvre
*Nicolas Bernard Lépicié 
* Philippe-Gaston Dreyfus, "Une dernière volonté de Nicolas-Bernard Lépicié" *Bulletin de la Société de l'histoire de l'art français*, 1er fascicule, Nogent-le-Rotrou, Daupeley-Gouverneur, 1910

Կատեգորիա:1735 ծնունդներ
Կատեգորիա:1784 մահեր
Կատեգորիա:18-րդ դարի ֆրանսիացի նկարիչներ
Կատեգորիա:Տուբերկուլոզից մահացածներ
Կատեգորիա:Ֆրանսիացի փորագրիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի մանկավարժներ
Գևին Լիզերվուդ

**Գևին Լիզերվուդ** (), ամերիկացի դերասան։

2017 թվականին նկարահանվել է «Ջրային ոստիկանություն։ Հատուկ ջոկատ» հեռուստասերիալում, իսկ հետո դերակատարում է ստացել «Մեծահասակները» հեռուստասերիալում, իսկ 2018 թվականի սկսել է նկարահանվել «Չար կատակ» հեռուստասերիալում (2018-2020)։ Հայտնություն է ձեռք բերել նկարահանվելով Նեթֆլիքսի *«[[Սաբրինայի սարսափազդու արկածները (հեռուստասերիալ)|Սաբրինայի սարսափազդու արկածները]]»* հեռուստասերիալում՝ կատարելով Նիկոլաս Սքրեթչի դերը (2018-2020)։

## Կենսագրություն
Գևին Լիզերվուդը ծնվել է 1994 թվական իհունիսի 7-ին Հավայիի Մաուի քաղաքում և ունի իռլանդական արմատներ, ունի նաև անգլիական, իսպանական և հունական, ինչպես նաև ամերիկյան ծագում։

Մեծացել է Կալիֆոռնիայում, իսկ հետո 18 տարեկան հասակում տեղափոխվել է Օրեգոն։ Նա իր քրոջ՝ պարուհի Քլոյե Լիզերվուդի հետ ապրում է նույն նահանգում։ Իր մոր երկրորդ ամուսնությունից հետո նա ունի խորթ քույր՝ Սոֆիա Բալցերը։

*[[Elle (ամսագիր)|Elle]]* ամսագրին տված հարցազրույցի ժամանակ նա պատմում է, որ երբ չի նկարահանվում *[[Սաբրինայի սարսափազդու արկածները (հեռուստասերիալ)|Սաբրինայի սարսափազդու արկածները]]* հեռուստասերիալում, նա վերադառնում է տուն և այնտեղ զբաղվում է հողագործությամբ և մոշ է աճեցնում։

## Ֆիլմագրություն
### Կինո

#### Կարճամետրաժ

### Հեռուստատեսություն
#### Հեռուստասերիալներ

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Ռաֆայելի տիրամայրեր

Պերուջինոյի աշակերտ Ռաֆայել Սանտին (1483—1520) իր ուսուցչից հետո ստեղծել է Տիրամորը և Մանկանը պատկերող նկարների ընդարձակ պատկերասրահ։ Նկարներն օժտված են կոմպոզիցիոն յուրահատուկ ոճավորմամբ և հոգեբանական ինքնատիպ մտածողությամբ։

Ռաֆայելի վաղ շրջանի տիրամայրերը կրկնում են կվատրոչենտոյի շրջանում ստեղծված ումբրիյան գեղանկարչության հայտնի նմուշներին։ Հովվերգական կերպարներն անկաշկանդ են, բնական և մոգական։ Ֆլորենցյան շրջանի տիրամայրերին հատուկ է բարդ բնապատկերային ֆոնի առկայությունը։ Առաջին պլանում արտահայտվել են մայրական համապարփակ զգացմունքները. Մարիամի՝ տագնապի ու հպարտության զգացումը որդու ճակատագրի համար։ Մայրության բերկրանքը շեշտվում է հատկապես Ռաֆայելի այն գործերում, որոնք ստեղծվել են նկարչի՝ Հռոմ տեղափոխվելուց հետո։ Բացառիկ գլուխգործոց է համարվում Սիքստինյան Տիրամայրը (1514), որտեղ ներդաշնակորեն միահյուսվել են հաղթական հրճվանքն ու մոտալուտ տագնապի զգացողությունը։

Ավելի ուշ շրջանի գործերում, որոնք Ռաֆայելն ստեղծել է Հռոմում՝ Ջուլիո Ռոմանոյի և մյուս աշակերտների հետ միասին, նրա ներկապնակի գույները շողարձակում են կիսախավարում, պատկերների համաչափությունն առերևույթ փոփոխվում է՝ դրսևորելով մանիերիզմին բնորոշ գծեր։

## Ստեղծված Ուրբինոյում և Պերուջայում

## Ստեղծված Ֆլորենցիայում

## Ստեղծված Հռոմում

### Ուշ շրջանի «տիրամայրեր» Ռաֆայելի արվեստանոցից

## Գրականություն
* 
* Wolk-Simon, Linda. (2006). *[http://libmma.contentdm.oclc.org/cdm/compoundobject/collection/p15324coll10/id/101232 Raphael at the Metropolitan։ The Colonna Altarpiece]*. New York։ The Metropolitan Museum of Art. 


## Ծանոթագրություններ

## Արտաքին հղումներ
* Կայքէջ՝ նվիրված Ռաֆայել Սանտիի ստեղծագործություններին

Կատեգորիա:Ռաֆայել Սանտիի նկարներ
Բադմինտոն հաուս

**Բադմինտոն հաուս** (*Badminton House*), քաղաքամերձ տուն և առաջին դասի շինություն։ 17-րդ դարի վերջից եղել է Բեֆորտների անգլիական դքսության հիմնական նստավայրը, երբ Սոմերսեթ ընտանիքը տեղափոխվեց այստեղ Ռագլան միջնադարյան ամրոցից։

Գլյուկսթերշիրում գտնվող ներկայիս տունը կառուցվել է 18-րդ դարի սկզբին՝ ավելի հին շենքերի հիման վրա, ըստ Ուիլյամ Քենթի պալատական նախագծի։ Երկրորդ համաշխարհային պատերազմի տարիներին Մարիա Թեքցիը Բոուֆորտի դքսության թույլտվությամբ գրավել է առանձնատունը։ Մեր ժամանակներում այստեղ անցկացվում են պատմական ֆիլմերի նկարահանումներ, ինչպիսիք են «Օրվա մնացած մասը» և « Պեռլ Հարբոր»։ Բադմինտոն հաուսը վաղուց հայտնի է եղել իր մարզական ավանդույթներով`աղվեսի որս, ձիասպորտի տարեկան իրադարձություններ և բադմինտոնի խաղ, որն իր անունը ստացել է այս վայրից։ 2014 թվականին ԶԼՄ-ները հայտնել են, որ շինության մոտ գտնվող տնամերձ հողատարածքը գրավում է հրապարակային սեքսի սիրահարներին, որոնք այնտեղ տրվում են սեռական հաճույքների։

## Ծանոթագրություններ

## Գրականություն
*

## Արտաքին հղումներ

* Բադմինտոն հաուսի պաշտոնական կայքը
* Բադմինտոնը Հաուսi պատմությունը
*Բադմինտոն Հաուսում անցկացվող միջոցառումների կայք

Կատեգորիա:Շենքեր և կառույցներ
Կատեգորիա:Մեծ Բրիտանիայի շենքեր և կառույցներ
Կատեգորիա:Մեծ Բրիտանիայի պալատներ
Շիկահերը եթերում

**«Շիկահերը եթերում»** (), 2014 թվականին նկարահանված կատակերգություն, որի ռեժիսորը և սցենարիստը եղել է Սթիվեն Բրիլը, իսկ Էլիզաբեթ Բենքսը կատարել է գլխավոր դերը։ Համաշխարհային շնորհանդեսը կայացել է 2014 թվականի մայիսի 1-ին։ Ֆիլմը ստացել է բացասական արձագանքներ կինոքննադատների կողմից և ձախողվել է վարձույթում։

## Սյուժե
Լոսանջելեսցի լրագրող Մեգան Մայլզը երազում է դառնալ լուրերի հաղորդավար։ Եվ ահա, նրա երազանքը կարող է իրականանալ, երբ հեռուստաընկերությունը հայտարարում է լսումներ այդ պաշտոնի համար։ Քասթինգին նախորդող գիշերը, Մեգանն իր ընկերուհիների հետ գնում է գիշերային ակումբ, իսկ առավոտյան արթնանում է անծանոթ տղամարդու հետ անկողնում։ Հայտնվելով քաղաքի ծանծաղուտում առանց իր պայուսակի, որը մնացել է տարհանող մեքենայում, որտեղ գտնվում են նրա իրերը, հեռախոսը և գումարը, իսկ նա պետք է ութ ժամում ցանկացած գնով հասնի իր կյանքի ամենակարևոր զրույցին։

## Դերերում

### Կինոթատրոնի տոմսարկղեր
Թողարկումից հետո, առաջին հանգստյան օրերին ֆիլլմի շահույթը կազմել է 38.000 դոլլար 51 կինոթատրոնում, միջինում մեկ թատրոնից՝ 780 դոլար։ Ֆիլմի ընդհանուր շահույթը կազմել է 59.209 դոլար թողարկման առաջին շաբաթում և ցուցադրվել է 51 կինոթատրոնում։

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:Ամերիկյան կինոկատակերգություններ
Կատեգորիա:Լոս Անջելեսում նկարահանված ֆիլմեր
Կալիպսո Բոտեզ

**Կալիպսո Բոտեզ** (, ), ռումինացի բանաստեղծուհի, սուֆրաժիստուհի և կանանց իրավունքների իրավապաշտպան։

## Գործունեություն
Յասիի Ալեքսանդրու Յոհան Կուզայի անվան համալսարանի պատմության և փիլիսոփայության ֆակուլտետը ավարտելուց հետո, Կալիպսո Բոտեզը փիլիսոփայություն է դասավանդել Բուխարեստի միջնակարգ դպրոցում, միաժամանակ հանդիսանալով հանրակրթական դպրոցների տեսչական հանձնաժողովի անդամ։ Առաջին աշխարհամարտի տարիներին զբաղեցրել է Կարմիր խաչի ղեկավարի պաշտոնը Գալացում։ 1917 թվականին, կանանց իրավունքների շարժման մի քանի ակտիվիստների հետ միասին, նա հիմնել է Ռումինացի կանանց քաղաքացիական և քաղաքական ազատագրման ասոցիացիան, իսկ 1921 թվականին՝ Ռումինիայի կանանց ազգային խորհուրդը, հետագայում դառնալով դրա նախագահը։ Կալիպսո Բոտեզը եղել է Ռումինիայի կանանց ուղղափառ հասարակության կենտրոնական կոմիտեի անդամ, Համերաշխություն ընկերության կոմիտեի, Մտավոր միության կոմիտեի և Ռումինիայի սոցիալական ինստիտուտի անդամ։ Վճռականորեն պայքարել է Ռումինիայում կանանց վիճակի բարելավման համար։

Կալիպսո Բոտեզը գրել է կանանց իրավունքների մասին՝ շեշտելով, որ Ռումինիայի սահմանադրության առաջին հոդվածում ասվում է, որ բոլոր քաղաքացիները հավասար են։ 1919 թվականին հրատարակել է «Ռումինացի կանանց իրավունքների խնդիրը» աշխատությունը։ Կալիպսո Բոտեզը պայքարում էր կառավարության իրավասությունների, կանանց իրավունքների և ամուսնալուծությունների մասին օրենքի բարեփոխման համար։ 1920 թվականին նա հրատարակել է «Ֆեմինիզմի խնդիրը»։ Դրա տարրերի համակարգումը» աշխատությունը։ Նա ամսագրերում հրապարակել է «Գրական խոսակցություններ», «Իդեալիստների հանդես», «Գիտության և սոցիալական բարեփոխումների տեսություն» և այլ հոդվածներ։ Իր աշխատանքներում պաշտպանել է կանանց ընտրական իրավունքները, տնտեսական աճը, կանանց մտավոր և քաղաքական ազատագրումը՝ նպաստելով ամուսնալուծություններին և ճնշելով ռեժիմը` «Ռումինացի կանանց իրավունքների խնդիրը» (1919), «Սահմանադրություն. Կանանց իրավունքները ապագայում» (1922), «Կանանց քաղաքացիական իրավունքներն ապագայում» (1924), «Զեկույց կանանց իրավական կարգավիճակի մասին» (1932) և այլն։

## Աշխատություններ
* Women's Rights in the Future Constitution (1922)
* Women's Rights in the Future of the Civil Code (1924)
* Report on the Legal Situation of Women (1932)

## Ծանոթագրություններ

## Աղբյուրներ
* Marcu, George (coord.) - Dicționarul personalităților feminine din România, Editura Meronia, București, 2009.
* de Haan, Francisca et al - A biographical dictionary of women's movements and feminisms։ Central, Eastern, and South Eastern Europe։ 9th and 20th centuries, editura Universității Central-Europene, 2006.

Կատեգորիա:Ալեքսանդրու Յոհան Կուզայի անվան համալսարանի շրջանավարտներ
Կատեգորիա:Կանանց իրավունքների իրավապաշտպաններ
Կատեգորիա:Կին իրավապաշտպաններ
Կատեգորիա:Ռումինացի բանաստեղծուհիներ
Կատեգորիա:Ռումինացի կին գրողներ
Կատեգորիա:Ռումինացի հասարակական գործիչներ
Կատեգորիա:Ռումինացի սուֆրաժիստներ
Կատեգորիա:Ռումինացի ֆեմինիստներ
Սուրբ Գրիգոր Լուսավորիչ (բժշկական կենտրոն)

**«Սուրբ Գրիգոր Լուսավորիչ» բժշկական կենտրոն**, ՀՀ առողջապահության նախարարության ենթակայության տակ գտնվող բազմաֆունկցիոնալ հիվադանոց, Երևանի Նոր Նորք վարչական շրջանում։ Կառուցվել է 1977 թվականին։ Հիմանդիրն էր Սուրեն Ավդալբեկյանը։

## Պատմություն
«Սուրբ Գրիգոր Լուսավորիչ» բժշկական կենտրոնը հիմանդրվել է 1977 թվականին, որի հիմնադիրն էր Սուրեն Ավդալբեկյանը։ Սկզբնական անվանումը եղել է Քաղաքային շտապ օգնության թիվ 2-րդ հիվանդանոց։ 2004 թվականից բժշական կենտրոնի կառուցվածքի մեջ ներգրավվել է մի քանի բուժհասատություններ, որոնք են թիվ 4 կլինիկական ծննդատունը, թիվ 14 մեծահասակների պոլիկլինիկան, թիվ 5 մանկական պոլիկլինիկան և թիվ 2 մանկական նյարդաբանական կենտրոնը։

## Կառուցվածք
Բժշկական կենտրոնն ունի 20 բաժանմունք՝ 774 մահճակալով։
Բաժանմունքներն են
* Կրծքային վիրաբուժական բաժանմունք
* Վիրաբուժական բաժանմունք
* Վնասվածքաբանական և օրթոպեդիկ բաժանմունք
* Ուրոլգիական բաժանմունք
* Քիթ-կոկորդ-ականջաբանության բաժանմունք
* Նեյրովիրաբուժության բաժանմունք
* Ակնաբուժության բաժանմունք
* Ընդհանուր թերապիայի բաժանմունք 
* Սրտաբանական բաժանմունք
* Նեֆրոլոգիայի բաժանմունք
* Ընդհանուր և անոթային նյարդաբանության բաժանմունք
* Հեմոդիալիզի բաժանմունք
* Շտապ օգնության և վերակենդանացման բաժանմունք
* Ընդհանուր մանկաբուժական բաժանմունք
* Մանկաբարձական բաժանմունք
* Նորածինների բաժանմունք
* Հղիների պաթոլոգիայի բաժանմունք
* գինեկոլոգիական բաժանմունք

2008 թվականից սկսած բժշկական կենտրոնի պոլիկլինիկայի մասնաշենքի տարածքում սկսել է գործել «Սուրբ Գրիգոր Լուսավորիչ» ԲԿ-ի Պետական բժշկական քոլեջը։

## Ծանոթագրություններ

Կատեգորիա:Երևանի հիվանդանոցներ
Պղնձե սարի տիրուհին

**Պղնձե սարի տիրուհին** (), ռեժիսոր Օլեգ Նիկոլաևսկու խորհրդային տիկնիկային մուլտիպլիկացիոն ֆիլմը, որը նկարահանվել է 1975 թվականին, Սվերդլովսկյան կինոստուդիայում, ըստ Պավել Բաժովի համանուն հեքիաթի։

Մուլտֆիլմում հնչող երաժշտությունը կատարում է ԽՍՀՄ կինեմատոգրաֆիայի պետական սիմֆոնիկ նվագախումբը։ Դիրիժիորը Դավիդ Շտիլմանն է։

## Սյուժե
Մուլտֆիլմը պատմում է այն մասին, թե ինչպես է Դանիլա վարպետը լսում քարե ծաղիկի մասին։ Այդ աշխատանքն այնքան լավն է, որ նա, ով թեկուզ մեկ անգամ կտեսնի այդ ծաղիկը Պղնձե սարի տիրուհու մոտ, ընդմիշտ կկորցնի իր հանգիստը։ Դանիլան շատ օրեր է անցկացնում Պղնձե սարի տիրուհու ստորգետնյա կալվածքներում փակված` արհեստ սովորելով։

## Հեղինակներ
* Սցենարի հեղինակներ` Ալեքսանդր Տիմոֆեևսկի, Ա. Դոբրովիչ 
* Երգի բառերի հեղինակ` Ա. Դոբրովիչ
* Բեմադրող ռեժիսոր` Օլեգ Նիկոլաևսկի 
* Օպերատոր և տիկնիկավար` Վալենտին Բաժենով
* Դեկորատոր և նկարիչ` Ա. Գոլոշուկ
* Կոմպոզիտոր` Վլադիսլավ Կազենին
* Հնչյունային օպերատոր` Մարգարիտա Տոմիլովա 
* Մոնտաժող` Լ. Պերմյակովա
* Օգնական` Ս. Խալին
* Տիկնիկներ և դեկորներ պատրաստել են` Ա. Բերեստեցկի, Վ. Վասենկին, Վալերի Լուկինով, Ն. Ռուդակովա, Յուրի Ուշակով, Գ. Շենդերովա, Պ. Կուֆտին 
* Դերերը հնչյունավորել են` Սվետլանա Տորմախովա, Ալեքսանդր Գալևսկի, Ալեքսեյ Պավլով, Վիկտոր Զոզուլին, Եվգենի Կարելսկիխ, Անատոլի Մոկսյակով, Օլեգ Նիկոլաևսկի
* Խմբագիրներ` Օլեգ Խոմյակով, Ի. Օռլով
* Մուլտֆիլմի տնօրեն` Ֆյոդոր Անտոնով

## Մուլտֆիլմեր ըստ Պավել Բաժովի հեքիաթների
Պավել Բաժովի հարյուրամյակի առթիվ Սվերդլովսկի կինոստուդիայում տարբեր ռեժիսորներ նկարահանել են նրա հեքիաթների մուլտֆիլմերի էկրանավորումները, այդ թվում և` հետևյալ մուլտֆիլմերը.

* «Սինյուշկայի ջրհորը» (1973)
* «Պղնձե սարի տիրուհին» (1975)
* «Մալաքիտե զարդատուփը» (1976)
* «Քարե ծաղիկը» (1977)
* «Նվերիկը» (1978)
* «Ոսկե մազ» (1979)
* «Խոտե թակարդ» (1982)

## Քննադատների արձագանք

## Վերաթողարկում տեսաերիզով
Ռուսաստանում 2000-ական թվականներին մուլտֆիլմը DVD ձևաչափով թողարկվել է «Բաժովի հեքիաթները» մուլտֆիլմերի հավաքածուում («Պղնձե սարի տիրուհին», «Քարե ծաղիկը», «Նվերիկը», «Մալաքիտե զարդատուփը», «Սինյուշկինի ջրհորը»)։

2007 թվականին մուլտֆիլմը DVD ձևաչափով վերաթողարկվել է «Մալաքիտե զարդատուփը» մուլտֆիլմերի հավաքածուում («Մալաքիտե զարդատուփը», «Պղնձե սարի տիրուհին», «Քարե ծաղիկը», «Փոքրիկ նվեր» և «Ոսկե մազ»)։

## Ծանոթագրություններ

## Արտաքին հղումներ
* ТПО «Союзтелефильм»: каталог

Կատեգորիա:1975 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր